Anekcum n tamaziɣt s anagraw aɣurbiz azzayri yella-d deg-s waṭas n lexṣas. Ger yiselmaden ggtent temgardiwin yal aselmad amek yettwellih inelmaden-is, ɣer taggara d nutni i tent-yettaɣen. Aslugen n tira n tmaziɣt s yiskilen n tlatinit tella-d acḥal aya, maca leqdic-a ilaq ad yili d ussnan, d unṣib, d win ara yessemlilen akk tikta akked yisuḍaf n tira deg yiwen udlis s wudem amsisan imi ar ass-a ulac takadimit ireṣṣan d tin ara d-yelhun s wannect-a.